1862 júliusában az Észak-Virginiai hadsereg Stonewall Jackson vezérőrnagy vezette szárnya megtámadta a Manassas csomópontnál kiépített óriási szövetségi depókat, John Pope vezérőrnagy Virginiai hadseregének ellátóbázisát és zsákmányul ejtette, illetve felégette az ott talált készleteket. Ezt Pope úgy akart javára fordítani, hogy erőteljes támadással megsemmisíti az Észak-Virginiai hadsereg Jackson parancsnokolta szárnyát, de koncentrált erőfeszítése közben figyelmen kívül hagyta a másik szárny műveleteit. Ez vezetett a Második Bull Run-i vereséghez. 1863-ban Joseph Hooker vezérőrnagy parancsára az uniós lovasság nagyszabású támadást indított a konföderációs lovasság ellen a Brandy állomási ütközetben, de nem tudta megtörni az aktív védelmet. A kisebb jelentőségű első és második Rappahannock állomási ütközetet szintén a vasútvonal birtoklásáért vívták.